Afan Ferddig

Gweler hefyd Sant Afan, ac Afan (gwahaniaethu).

Bardd Cymraeg cynnar oedd Afan Ferddig (bl. 7g efallai). Ystyr y gair "Berddig" yw "bardd bychan" neu "jester"; ceir cyfeiriad arall at fardd o'r 11g a elwir Berddig, bardd yn llys Gruffudd ap Llywelyn yng Ngwent.

Tystiolaeth amdano
Ychydig sy'n hysbys amdano. Mae rhai ysgolheigion yn credu mai ef yw awdur y gerdd "Moliant Cadwallon". Yn ôl un o Drioedd Ynys Prydain canai Afan i'r brenin Cadwallon ap Cadfan o Wynedd. Mae'n cael ei alw'n un o "Dri bardd coch eu gwaywffyn Ynys Prydain":

Tri Gwaywrudd Beirdd Ynys Prydain:
Tristfardd bardd Urien,
A Dygynnelw bardd Owain ab Urien,
Ac Afan Ferddig bardd Cadwallon mab Cadfan.Trioedd Ynys Prydein, gol. Rachel Bromwich (Caerdydd, 1978)

Roedd y Gogynfeirdd yn ei barchu fel bardd mawr, e.e. Cynddelw Brydydd Mawr sy'n dweud ei bod yn arferol ganddo ganu yn null Afan Ferddig:

Gnawd canaf i foliant fal Afan Ferddig.Dyfynnir gan Rachel Bromwich yn Trioedd Ynys Prydein (Caerdydd, 1978). Orgraff ddiweddar.

Gweler hefyd
Y Cynfeirdd
Canu'r Bwlch

Cyfeiriadau

Categori:Beirdd Cymraeg
Categori:Canu'r Bwlch
Categori:Y Cynfeirdd
Categori:Llenorion y 7fed ganrif o Gymru
Categori:Marwolaethau'r 7fed ganrif